- Ibraawwii
- <
- 12
- >

12
Waa yiiskkeessa murrisara
1 Duumanchcha aani no maraamure kaɂabero hikka dubba atojool no mankkoɂabnno maraan sidane aani noon kalleero ayees dubba noo gutii kak'urannaamero c'ubbo baasigunne nookko horene kagiro tiyaanokokki lellaamano obssii tiinno. 2 No kakkoontiyaannana ammanokkaani kahaggaɂaberona kagudisero Yesuusa diyaanoyiyya; Usu horetteessaa ogiraan geggelokotti aalanttii masik'alii gutii gowaanokokki yeraan koonna aani hatootinoonii tamask'alii rakkoonna goyi obssee; mergge tawaayinna korffinjje hamas's'ee.
3 Goorttanu ahifannoninna abddi angoosannon hikka dubba usu oneebaatareen c'ubbaalessaal usu neebaataa giraan iso kaɂobsseero Yesuusa diyaa. 4 Isin c'ubbo diidanooyi ibaaddo isin taalagadiroo gin lakkoneebatteetten. 5 Waa isin yiiskkeessa aani haa amaa kagorssaatere illootteettaan;
«Erekkee! Hadisano kagootta arooyerasse;
usu ku kakkomurrise gooratana abddi aroogoosatte;
6 Goottaa kageelaatarokkeessa hadisatara;
Erekkeessa aani yelate kadiyaataro murrisatara.»Mas. 3:11-12.
7 Waa isin yiiskkeessa aani mankkototaataro maraan murroɂoottessa obssaa; odo kamurrisannoon ere ayyoya? 8 Yiis kalleera dubba taɂatataro murroo isinna goɂatannoon kosichchattaan*Kosichcha amano odo kaɂaddeesamoon ere amanoyya. kuwaarre yiiskkee lakkottaan. 9 Hikkakko kakkalee no dubba kamurrisaro kaɂumulero odolaal abnna, noonna iso kabajaa ginne; hayya, neefo girin kaɂayyaana odokkaanun misii aaloo ajajaamana waatanna! 10 Iso idane aani leen isiɂoottisowun goggomutee goorata kic'c'aruun no murriseraan, Waa ade k'ullummatteessa ohedeedamanno goggolleennon laɂottaanun no murrisara. 11 Murroo dubba kakkomurrisamanno almmaa ogaddisiraaniyaan kuwaarre ogeggelaayisaraan aani lakkollaaran; haar abbaabatere ade murroo kaɂagaalssiseraan ibaaddoon nogodda takkoɂammaganttetto tak'ullummaa il helamissisaraan.
Gorssana seerisano
12 Haannuun oharggaac'eeraan genennoɂoottisinna ohareraan gilbboɂoottisin ataayisayeen.Isa. 35:3. 13 Kaɂeesara goggofayyiroon kuwaarre mikitakko goggoshirmonkko luk'k'aɂoottisinun raa kaɂidan ekkaasayen.Mas. 4:26.
14 K'ullumma kallayi maayona Goottaa din mankkodanddeenon maraan ibaaddo dubbane wota nogoddaa girin kadaanddeten dubba fela; k'ullummatteessaanna girin ataayeen; 15 Isinkko maayona sino tawaa goggohank'annonkko isiɂoorayeen; usumaleenna koonna taɂokokaatto il kadubamisira akaakiltte isin orroo goggoɂalannoonkona isin goggot'iboonko kamoogganna isin goggobattoyisonkko isiɂoorayeen.Ada. 29:18. 16 Kasharmmut'aaro goorttun kooyikkii kaɂaaminnaro baboon amere barkkinttetteessa kadaddalero Eesawu aani Waa kaɂabssannon ibaaddo isin orrroo goggoginnonkko isiɂoorayeen.Met'. 25:9-34. 17 Haar abbaabatere Eesawu somma atayin kakkodootaro goorata hinɂi somma usukko otirameeraan kassaanwa; ootaa hanɂu somma atayi godootatena suure atayin lakkodaanddee. C'ubbokko gula galin iddilii suure lakkohelate.†Helin lakkodaanddee, amano c'ubbokko gula galin iddilii lakkohelate amanoyya. Met'. 27:30-40.
18 Isin genee kadinamaro goorttun eleenii tagubaatto tasiina wodami tos lakkogeetettaan; iyootte tos, mugud tos, huffo tosna, 19 Tat'urunbbaa yaaye goorttun kasegaamara haafura takkomaalssamaro tos lakkogeetettaan; hassu haafura kamaalera ibaaddo, «Hittakko horenbbaan kakkalee haafura noon aroosegaamo» amaa taa ebaaranii geeran.Biy. 19:16-22; 20:18-21; Ada. 4:11-12; 5:22-27.
20 Aalanttina «Giddina suure wodami godaddare
Eɂemooyi eeggamire hagoye»
Kaɂamara ajaja isoon mankkoɂisilaate maraan oorayin lakkodaanddeen.Biy. 19:12-13.
21 Esee kaddeero ayeeskko kakkeeyi Muse suure
«Ani abssayera, harɂeewa» ame.Ada. 9:19.
22 Isin goɂameen tas'iyooni wodami tos gabbalantteettan. Esena arddotti tawaa katamaa talleetetto tadaruuree Iyyerusaalemitta; geggelooyi kakukkumero kamooggan kumaayi katootaamiro erggichchaal tos gabbalantteettan. 23 Megekkiso daruurii kakkoons'aafamero, min kawaawun barkki olleeraan amaniilkotti haganaa, dubba gutii kafirddaaro Hedona duuddonɂi olleeraan k'ullooleekotti neefool tos gabbalantteettan. 24 Ammato oɂusubuun t'eɂee aallee kawogarisaro kalleeroo Yesuusa tos, kaɂaabeela iigikko karoore kaɂayeesarona kaɂarac'c'aamero iigi tos gabbalantteettan.Met'. 4:10.
25 Hassu kaɂayeesaro noo lakkoɂatayinnanno goggoɂamoonkko isiɂoottisin oorayeen; hanɂu Waa gara ibaaddonne uluun goɂayeesiro lakkomaalnanno oɂameeraan iso gohesanawaateen, hayya no daruurkko kaɂayeesaro goɂatatanawaanne misii hesiin daanddaanna?Biy. 20:22. 26 Hassu goorata yaayetteessa ul aaɂissette; gidda goɂameen, «Ul kaalaal alleenon giraan kooyikkii daruurnna adire aaɂisinara» ame abddi sisera.Hag. 2:6. 27 Hikki, «Kooyikkii adire» kaɂamara haafura katusara kaɂaaɂinoon kooko t'aabbayi goggogirroon kaɂaaɂara goorttun kamet't'aamera kooko baanoya.
28 Goortta noo kaɂaaɂinoon wononnati mankkoɂeelnnanno maraan Waa galatiinna; usu takkogeggelayisso kabajaayinna abssii handdayinna. 29 Aalanttina Hedokkaani tagubatto eleen aaniya.Ada. 4:24.

- Ibraawwii
- <
- 12
- >

12:6 Mas. 3:11-12.

*12:8 Kosichcha amano odo kaɂaddeesamoon ere amanoyya.

12:12 Isa. 35:3.

12:13 Mas. 4:26.

12:15 Ada. 29:18.

12:16 Met'. 25:9-34.

†12:17 Helin lakkodaanddee, amano c'ubbokko gula galin iddilii lakkohelate amanoyya.

12:17 Met'. 27:30-40.

12:19 Biy. 19:16-22; 20:18-21; Ada. 4:11-12; 5:22-27.

12:20 Biy. 19:12-13.

12:21 Ada. 9:19.

12:24 Met'. 4:10.

12:25 Biy. 20:22.

12:26 Hag. 2:6.

12:29 Ada. 4:24.

© TWFTW